CELEX: 52009PC0703
Language: sl
Date: 2009-12-17
Title: Predlog sklep Sveta o sklenitvi Sporazuma med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti

Pomembno pravno obvestilo

|

52009PC0703

Predlog sklep Sveta o sklenitvi Sporazuma med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti  /* KOM/2009/0703 končno - NLE 2009/0190 */  

	[pic] | EVROPSKA KOMISIJA |Bruselj, 17.12.2009COM(2009)703 konč.2009/0190 (NLE)PredlogSKLEP SVETAo sklenitvi Sporazuma med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti  OBRAZLOŽITVENI MEMORANDUM-  Svet za pravosodje in notranje zadeve je 30. novembra 2009 pooblastil predsedstvo Sveta Evropske unije za podpis začasnega sporazuma med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti (Terrorist Finance Tracking Program, TFTP). Pogodbenici sta Sporazum podpisali 30. novembra 2009 in ga bosta začasno uporabljali od 1. februarja 2010 dalje. Ta sporazum bo trajal največ 9 mesecev in ga bo pravočasno nadomestil dolgoročnejši sporazum.-  Namen Sporazuma z dne 30. novembra 2009 je zagotoviti nadaljevanje programa za sledenje financiranja terorističnih dejavnosti, ki obstaja od konca leta 2001 in na podlagi katerega je Ministrstvo za finance Združenih držav Amerike vročalo upravne sodne pozive ameriški podružnici Združenja za svetovne finančne telekomunikacije med bankami (SWIFT) za posredovanje omejenih naborov podatkov o finančnih transakcijah prek omrežja SWIFT za izmenjavo finančnih sporočil. EU in Združene države so morale Sporazum skleniti 30. novembra 2009 zaradi tveganja, da bi struktura novih sistemov SWIFT, ki delujejo od 1. januarja 2010, lahko bistveno oslabila koristi programa za sledenje financiranja terorističnih dejavnosti, nenazadnje tudi tiste, ki jih prinaša Evropski uniji.****-  Predsedstvo Sveta Evropske unije in Evropska komisija sta na začetku leta 2007 začela pogovore z Ministrstvom za finance Združenih držav Amerike v zvezi z obdelavo podatkov osebnih podatkov, ki izvirajo iz EU, s strani tega ministrstva v okviru programa za sledenje financiranja terorističnih dejavnosti. Ministrstvo za finance je neposredno zaradi teh pogovorov junija 2007 sprejelo vrsto enostranskih zavez Evropski uniji („stališča o TFTP“)[1]. Stališča o TFTP izrecno omejujejo obdelavo osebnih podatkov iz EU s strani Ministrstva za finance Združenih držav Amerike, pregledanih v skladu s programom TFTP. Omejitve so na primer, da se smejo podatki obdelovati izključno za namene boja proti terorizmu, njihovo pregledovanje je mogoče samo, če je že ugotovljena povezava s terorizmom (torej brez rudarjenja podatkov), po določenem obdobju pa jih je treba izbrisati. Poleg tega je v stališčih o TFTP navedeno, da lahko Komisija imenuje „ugledno evropsko osebnost“, ki bo potrjevala, da Ministrstvo za finance ZDA spoštuje svoje zaveze, in o tem poročala Komisiji.-  Maja 2008 je Komisija objavila, da je kot „ugledno evropsko osebnost“ za program TFTP, ki bo potrjevala, da se ta izvaja v skladu s stališči Ministrstva za finance ZDA, imenovala sodnika Jean-Louisa Bruguièreja. Sodnik Bruguière je svoje prvo poročilo dokončal decembra 2008. Poročilo je bilo februarja 2009 predstavljeno Svetu za pravosodje in notranje zadeve, septembra 2009 pa Odboru Evropskega parlamenta za državljanske svoboščine. V njem je bilo ugotovljeno, da Ministrstvo za finance ZDA izpolnjuje zaveze iz svojih stališč o TFTP. V poročilu je nadalje ugotovljeno, da je program TFTP pomembno prispeval k preiskovanju terorizma s strani organov držav članic in da so imeli največ koristi od informacij iz programa TFTP organi držav članic[2]. Evropska unija trenutno nima programa, kakršen je TFTP.****-  Namen Sporazuma je boj proti terorizmu in njegovo preprečevanje ob spoštovanju temeljnih pravic, zlasti varstva osebnih podatkov. Cilj Sporazuma med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti z dne 30. novembra 2009 je zagotoviti polno spoštovanje temeljnih pravic iz člena 6 Pogodbe o Evropski uniji ter načel sorazmernosti in nujnosti v zvezi s pravico do spoštovanja zasebnega in družinskega življenja ter z varstvom osebnih podatkov, kot določata člena 7 in 8 Listine Evropske unije o temeljnih pravicah.-  Člen 218(6)(a) Pogodbe o delovanju Evropske unije določa, da pri sporazumih na področjih, za katera velja redni zakonodajni postopek, Svet sprejme sklep o sklenitvi sporazuma po odobritvi Evropskega parlamenta.****-  Komisija zato priporoča, naj Svet po odobritvi Evropskega parlamenta sprejme sklep o sklenitvi Sporazuma med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti. 2009/0190 (NLE)PredlogSKLEP SVETAo sklenitvi Sporazuma med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnostiSVET EVROPSKE UNIJE JE –ob upoštevanju Pogodbe o Evropski uniji,ob upoštevanju Pogodbe o delovanju Evropske unije ter zlasti člena 82(1)(d) in člena 87(2)(a), v povezavi s členom 218(6)(a) Pogodbe,ob upoštevanju predloga Evropske komisije,ob upoštevanju odobritve Evropskega parlamenta[3],ob upoštevanju naslednjega:1.  Svet je 27. julija 2009 pooblastil predsedstvo Sveta, ki mu pomaga Komisija, da začne pogajanja o Sporazumu med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti.2.  V skladu s Sklepom Sveta 2009/XXX z dne 30. novembra 2009[4] je bil Sporazum med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti s pridržkom njegove poznejše sklenitve podpisan dne … .3.  V skladu s členom 15(2) Sporazuma se njegove določbe uporabljajo začasno, od 1. februarja 2010 do začetka njegove veljavnosti.4.  Sporazum še ni bil sklenjen. Lizbonska pogodba je začela veljati 1. decembra 2009, zato postopke, ki jih mora s tem v zvezi opraviti Evropska unija, ureja člen 218 Pogodbe o delovanju Evropske unije.5.  Sporazum je treba skleniti.6.  [V skladu s členom 3 Protokola o stališču Združenega kraljestva in Irske glede območja svobode, varnosti in pravice, ki je priložen k Pogodbi o Evropski uniji in Pogodbi o delovanju Evropske unije, Združeno kraljestvo in Irska sodelujeta pri sprejetju tega sklepa.]7.  V skladu s členoma 1 in 2 Protokola o stališču Danske, ki je priložen k Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, zato Sporazum zanjo ni zavezujoč niti se v njej ne uporablja –SPREJEL NASLEDNJI SKLEP:Člen 1Sporazum med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti je s tem sklenjen.Besedilo Sporazuma je priloženo temu sklepu.Člen 2Predsednik Sveta imenuje osebo, pristojno, da v imenu Evropske unije izmenja listine o odobritvi iz člena 15 Sporazuma, s čimer bo izraženo soglasje Evropske unije, da jo ta sporazum zavezuje.Člen 3Ta sklep začne veljati na dan sprejetja. Objavi se v Uradnem listu Evropske unije .Datum začetka veljavnosti Sporazuma se objavi v Uradnem listu Evropske unije .V Bruslju,Za SvetJacques BARROT Član Komisije[1] Evropska unija je stališča TFTP priznala z dopisom z dne 29. junija 2007. Stališča o TFTP in potrdilo EU o njihovem prejemu so bili objavljeni v UL C 166, 20.7.2007, str. 18, in UL C 166, 20.7.2007, str. 26.[2] V poročilu „ugledne evropske osebnosti“ iz decembra 2008 je navedenih več primerov, v katerih so bili obveščevalni podatki iz programa TFTP dani na razpolago službam držav članic EU v zvezi s preiskovanjem, preprečevanjem in pregonom terorizma v Evropski uniji. V poročilu je nadalje navedeno, da so Združene države Amerike državam članicam od leta 2002 dalje zagotovile približno 1 400 ključnih informacij.[3] UL C, , str. .[4] UL L, , str. .